ร่วมสัมผัสรถสปอร์ตโร้ดสเตอร์ ใหม่ล่าสุดจากปอร์เช่

**ปอร์เช่ ประเทศไทย เชิญสื่อมวลชนเปิดประสบการณ์ขับขี่ปอร์เช่ 718 บ็อกซเตอร์ รุ่นใหม่ล่าสุด (The new 718 Boxster) ก่อนเปิดตัวอย่างเป็นทางการที่งาน Big Motor Sale 2016**

**กรุงเทพฯ.** ปอร์เช่ ประเทศไทย โดย บริษัท เอเอเอส ออโต้ เซอร์วิส จำกัด ผู้นำเข้าและตัวแทนจำหน่ายรถยนต์ปอร์เช่อย่างเป็นทางการแต่เพียงผู้เดียวในประเทศไทย เชิญท่านสื่อมวลชนร่วมพิสูจน์สมรรถนะรถยนต์ปอร์เช่ในงาน “The

new 718 Boxster Driving Experience 2016” ครั้งแรกที่สื่อมวลชนไทยจะได้ทดลองขับปอร์เช่ 718 บ็อกซเตอร์ใหม่อย่างเต็มพิกัด สัมผัสความแรงของเครื่องยนต์เทอร์โบและความอัจฉริยะของรถสปอร์ตที่มาพร้อมกับความสมบูรณ์แบบที่สุด จัดขึ้นในวันศุกร์ที่ 29 กรกฎาคม 2016 ณ ลานอเนกประสงค์ กรมทหารราบที่ 11 รักษาพระองค์

ปอร์เช่ 718 บ็อกซเตอร์ (718 Boxster) ใหม่ รถสปอร์ตโร้ดสเตอร์เครื่องยนต์ 4 สูบวางกลาง พละกำลังสูงสุดถึง 300 แรงม้า (220 กิโลวัตต์) จากขนาดความจุเครื่องยนต์เพียง 2.0 ลิตร แรงบิดมหาศาลสูงสุดถึง 380 นิวตันเมตร อัตราการบริโภคน้ำมันเชื้อเพลิงเฉลี่ย 13.5 – 14.4 กิโลเมตรต่อลิตร; (7.4-6.9 ลิตร/100 กิโลเมตร) ทุกจุดของตัวรถล้วนแต่ผ่านการสร้างสรรค์ขึ้นอย่างประณีตบรรจง ตั้งแต่หัวจรดท้าย ไม่ว่าจะเป็นฝากระโปรง กระจกบังลมหน้า ภายในของหลังคาประทุน รวมไปถึงชุดแผงหน้าปัดและคอนโซลที่ได้รับการดีไซน์ขึ้นใหม่ทั้งหมด

**ปอร์เช่ 718 บ็อกซเตอร์ (Boxster) ราคาเริ่มต้นที่ 7.2 ล้านบาท**

**ปอร์เช่ 718 บ็อกซเตอร์ เอส (Boxster S) ราคาเริ่มต้นที่ 8.5 ล้านบาท**

ปอร์เช่ประเทศไทย โดยบริษัท เอเอเอส ออโต้ เซอร์วิส จำกัด ผู้นำเข้าและตัวแทนจำหน่ายรถยนต์ปอร์เช่อย่างเป็นทาง

การ ได้สร้างความเชื่อมั่นในด้านการดูแลหลังการขายให้กับลูกค้าปอร์เช่ทุกท่าน ด้วยทีมวิศวกรผ่านการทดสอบระดับ

เหรียญทอง (ZPT3 Gold Theory Test & Recertification) ถึง 10 คน ซึ่งถือว่ามีจำนวนมากที่สุดของศูนย์รถยนต์
ปอร์เช่ในภูมิภาคเอเชียแปซิฟิคทั้งหมด 13 ประเทศ สะท้อนถึงการให้ความสำคัญในเรื่องการให้บริการหลังการขายของ
เอเอเอส โดยทุ่มเทงบการอบรมวิศวกรของเราให้มีคุณภาพสูงสุดตามนโยบายหลักของบริษัทที่ว่า “เอเอเอส ดูแลทั้งรถและคุณ” “AAS Looking after YOU and your CAR” เพื่อให้ท่านมั่นใจได้ว่า AAS The Name you can Trust ซึ่งได้พิสูจน์ให้ท่านเห็นแล้วตลอดระยะเวลาดำเนินการมากกว่า 30 ปี

สอบถามข้อมูลเพิ่มเติมได้ที่

Porsche Centre Bangkok ถ.วิภาวดีรังสิต โทร. 02-522-6655

Porsche Centre Pattanakarn ถ.พัฒนาการ โทร. 02-369-1111

Porsche City Showroom Siam Paragon ชั้น 2 โทร. 02-610-9911

Porsche Thailand PR

Public Relations and Media

ปวราภา ดุพัสกูล

Phone: +662 522 6655 ext. 448

e-mail: pawarapa@porsche.co.th